钦定古今图书集成/明伦汇编/闺媛典/第288卷 > 皇清二十一 > 游氏女
## 钦定古今图书集成/明伦汇编/闺媛典/第288卷 > 皇清二十一 > 游氏女

按《福清县志》：“游氏女，许配迳江给谏林云京长子百峤，甫十四而峤夭。女闻讣欲奔丧，时给谏官都中，家人未得命，固辞。女遂偃卧一室，朝夕饮泣。顺治庚子，给谏告归宅三山，遣人之福唐，舁百峤柩置郡西郊。女衰绖扶榇躄踊，哀动路人。既归，拜给谏于堂上。迄今二十五年，坚贞如一。”